tartuNLP/wikipedia-smugri-20251201 huggingface dataset:
2013. aasta laskesuusatamise maailmameistrivõistlused

 2013. aasta laskesuusatamise maailmameistrivõistlused olid 46. maailmameistrivõistlused laskesuusatamises, mis toimusid Nové Městos Tšehhis. 
Edukaim sportlane oli norralane Tora Berger, kes võitis 4 kuldmedalit ja 2 hõbemedalit. Meestest oli edukaim norralane Emil Hegle Svendsen 4 kuldmedali ja 1 pronksmedaliga.
Tulemused.
Mehed.
Sprint 10 km.
Kuupäev: 9. veebruar
&lt;br&gt;Osavõtjaid: 136 võistlejat
&lt;br&gt;Riike: 40
&lt;br&gt;Maailmameister 2012: Martin Fourcade
&lt;br&gt;[ Ametlikud tulemused]
Jälitussõit 12,5 km.
Kuupäev: 10. veebruar
&lt;br&gt;Osavõtjaid: 60 võistlejat
&lt;br&gt;Riike: 24
&lt;br&gt;Maailmameister 2012: Martin Fourcade
&lt;br&gt;Ametlikud tulemused
Individuaaldistants 20 km.
Kuupäev: 14. veebruar
&lt;br&gt;Osavõtjaid: 136 võistlejat
&lt;br&gt;Riike: 40
&lt;br&gt;Maailmameister 2012: Jakov Fak
&lt;br&gt;&lt;br&gt;Ametlikud tulemused
Teatevõistlus 4x7,5 km.
Kuupäev: 9. märts
&lt;br&gt;Osavõtjaid: 116 võistlejat
&lt;br&gt;Riike: 29
&lt;br&gt;Maailmameister 2012: &lt;br&gt; Ole Einar Bjørndalen,&lt;br&gt;
Rune Brattsveen,&lt;br&gt; Tarjei Bø,&lt;br&gt; Emil Hegle Svendsen
&lt;br&gt;Ametlikud tulemused
Ühisstart 15 km.
Kuupäev: 17. veebruar
&lt;br&gt;Osavõtjaid: 30 võistlejat
&lt;br&gt;Riike: 14
&lt;br&gt;Maailmameister 2012: Martin Fourcade
&lt;br&gt;&lt;br&gt;Ametlikud tulemused
Naised.
Sprint 7,5 km.
Kuupäev: 9. veebruar
&lt;br&gt;Osavõtjaid: 115 võistlejat
&lt;br&gt;Riike: 38
&lt;br&gt;Maailmameister 2012: Magdalena Neuner
&lt;br&gt;&lt;br&gt;Ametlikud tulemused
Jälitussõit 10 km.
Kuupäev: 10. veebruar
&lt;br&gt;Osavõtjaid: 60 võistlejat
&lt;br&gt;Riike: 24
&lt;br&gt;Maailmameister 2012: Darja Domratševa
&lt;br&gt;&lt;br&gt;Ametlikud tulemused
Individuaaldistants 15 km.
Kuupäev: 13. veebruar
&lt;br&gt;Osavõtjaid: 118 võistlejat
&lt;br&gt;Riike: 38
&lt;br&gt;Maailmameister 2012: Tora Berger
&lt;br&gt;&lt;br&gt;Ametlikud tulemused
Teatevõistlus 4x6 km.
Kuupäev: 15. veebruar
&lt;br&gt;Osavõtjaid: 100 võistlejat
&lt;br&gt;Riike: 25
&lt;br&gt;Maailmameister 2012: &lt;br&gt;Tina Bachmann,&lt;br&gt; Magdalena Neuner,&lt;br&gt; Miriam Gössner,&lt;br&gt;Andrea Henkel
&lt;br&gt;&lt;br&gt;Ametlikud tulemused
Ühisstart 12,5 km.
Kuupäev: 17. veebruar
&lt;br&gt;Osavõtjaid: 30 võistlejat
&lt;br&gt;Riike: 13
&lt;br&gt;Maailmameister 2012: Tora Berger
&lt;br&gt;&lt;br&gt;Ametlikud tulemused
Pavol Polakovič

Pavol Polakovič (sündinud 11. jaanuaril 1974 Smolenices (praegu Trnava maakond, Slovakkia)) on Tšehhi poksija, rahvuselt slovakk. Ta oli kokku vähemalt neljakordne Tšehhi meister - I keskkaalus (kuni 71 kg) 1994. aastal ja raskekaalus (kuni 91 kg) aastatel 2001, 2002 ja 2004.
Polakovič osales I keskkaalus (kuni 71 kg) 1996. aasta Atlanta olümpiamängude poksivõistlustel, kuid kaotas oma kohtumise 2. ringis hilisemale kuldmedali- ja olümpiavõitjale David Reidile (USA) ja jäi edasisest medaliheitlusest välja. 
Polakovič osales I keskkaalus (kuni 71 kg) 8. maailmameistrivõistlustel (Berliin, 1995) kuid kaotas oma kohtumise 3. ringis ja jäi edasisest medaliheitlusest välja ning raskekaalus (kuni 91 kg) 12. maailmameistrivõistlustel (Bangkok, 2003), kuid kaotas oma kohtumise 1. ringis ja jäi edasisest medaliheitlusest välja.
Polakovič sai I keskkaalus (kuni 71 kg) 31. Euroopa meistrivõistlustel (Vejle, 1996) pronksmedali, kaotades poolfinaalis hilisemale kuldmedalivõitjale ja Euroopa meistrile Francisc Vaștagile (Rumeenia).
Polakovič on poksinud alates veebruarist 2005 elukutselisena. Ta on pidanud kokku 23 kohtumist, millest on võitnud 10 (neist 1 nokaudiga) ja kaotanud 13 (neist 6 nokaudiga) kohtumist.
Rein Eliaser (vanem)

Rein Eliaser (ristinimega Roman Eliaser; 28. mai 1885 Sangaste vald, Tartumaa – 14. oktoober 1941 Sosva laager, Sverdlovski oblast) oli eesti õigusteadlane, riigikohtunik ja poliitik (IV Riigikogu ja V Riigikogu liige).
Õppis Karula apostliku-õigeusu kihelkonnakoolis, aastatel 1897–1906 Riia vaimulikus koolis ja Riia Vaimulikus Seminaris. Aastatel 1906–1907 õppis ta õigusteadust Kaasani ülikoolis, aastatel 1907–1910 Tartu Ülikooli õigusteaduskonnas. Akadeemiliselt oli ta EÜS Ühenduse liige.
Ta oli aastatel 1910–1939 advokaat Tallinnas. IV Riigikogus oli ta aastatel 1931–1932 asendusliige, V Riigikogu liige oli ta aastatel 1932–1937. Alates 26. aprillist 1939 oli ta Riigikohtu tsiviilosakonna liige.
Isiklikku.
Ta abiellus 1912. aastal Anna Gailitiga (kirjanik August Gailiti õega). Neil oli kolm last: Rein, Rutt ja Elga.
Nende suvekodu asus Kose-Kallastes.
Freiburgi ringkond

Freiburgi ringkond on ringkond (2. järgu haldusüksus) Saksamaal Baden-Württembergi liidumaal.
Ringkonnas on 3 piirkonda, kus on 1 kreisivaba linn ja 9 kreisi:
Kreisides on 301 valda ja linna.
Maadlus 2000. aasta suveolümpiamängudel

Maadlus 2000. aasta suveolümpiamängudel toimus Sydneys Austraalias.
Medalialad.
Nii Kreeka-Rooma kui ka vabamaadluses võisteldi kaheksas kaalukategoorias: kuni 54 kg, kuni 58 kg, kuni 63 kg, kuni 69 kg, kuni 76 kg, kuni 85 kg, kuni 97 kg ja kuni 130 kg.
Mikael Ljungberg

Mikael Ljungberg (13. juuni 1970 – 14. november 2004) oli Rootsi maadleja.
Eestlastest on temaga maadelnud Richard Karelson, kes kaotas EM-il 1999. aastal ilmse ülekaaluga 0–10, ja Vello Pärnupuu, kes 1997. aastal toimunud MM-il kaotas punktidega 0–5. 
2001. aastal anti talle Victoriastipendiet. Maadlejatest on auhinna saanud veel Karl Tomas Ingemar Johansson 1987. aastal.
Ta sooritas enesetapu Göteborgi lahedal Mölndali haiglas, kus oli depressiooniravil.
Armen Nazarjan

Armen Nazarjan (sündinud 9. märtsil 1974) on endine Bulgaaria maadleja, rahvuselt armeenlane.
Ta on kahekordne olümpiavõitja, kolmekordne maailmameister ja kuuekordne Euroopa meister Kreeka-Rooma maadluses.
1998. ja 2003. aastal nimetas FILA ta maailma parimaks maadlejaks.
2005. aastast kuulub FILA Hall of Fame'i.
Ambivalentsus

Ambivalentsus ehk ambivalents (ld "ambos" 'mõlemad' + "valentia" 'jõud') ehk mitmetähenduslikkus on võimalus informatsioonis, sõnades, piltides, meedias või mujal antud tähendusi mitmeti mõista, selgitada, esitada. Ambivalentsuse mõistet kasutatakse erinevates teadusharudes.
Mitmetähenduslikkuse lahendus sõltub tihtipeale olukorrast, kus seda esitatakse.
Keeleteadus.
Keeleteaduses saab mitmetähenduslikkust jaotada erinevate tunnuste järgi:
Sotsiaalteadused ja meditsiin.
Ambivalentsust sotsiaalteadustes tõlgendatakse kui ebakindlust.
Tüse adeenium

Tüse adeenium ("Adenium obesum") on koerakooluliste sugukonda adeeniumi perekonda kuuluv puittaimeliik.
Tüse adeenium on sukulentne põõsas. Ta on enamasti igihaljas, kuid mõnikord võib ka kuivuse või külma tõttu lehed langetada.
Levik.
Tüse adeenium kasvab Aafrikas Saheli piirkonnas (Senegalist Sudaanini), Aafrika ida- ja lõunaosas ning Araabia poolsaarel.
Ta kasvab pärismaisena Egiptuses, Tšaadis, Etioopias, Somaalias, Sudaanis, Keenias, Tansaanias, Ugandas, Kamerunis, Beninis, Elevandiluurannikul, Guineas, Malis, Mauritaanias, Nigeris, Nigeerias, Senegalis, Omaanis, Saudi Araabias, Jeemenis; naturaliseerununa Sri Lankal. Taime kultiveeritakse ka mujal Aafrikas, samuti Kagu-Aasias.
Taim kasvab savannis, peamiselt liivasel ja kaljusel pinnal, kuni 2100 meetri kõrgusel merepinnast. Ta eelistab poolkuiva kliimat.
Välimus.
Taim kasvab 1–3 meetri kõrguseks. Tüvi on jämenenud, tüükaosa moodustab maapinna läheduses paksendi ("caudex"). Koor on sile, kahvatuhallikas-rohekas kuni pruun.
Lehed paiknevad võrsete tippudes spiraalsete asetuvate kobaratena. Leht on äraspidimunajas, terve servaga, nahkjas, 5–15 cm pikkune ja 1–8 cm laiune. Torujad õied on 2–5 cm pikkused; läbimõõt on 4–6 cm. Õiel on viis kroonlehte. Õied on roosad, kroonlehe keskosa on tihti heledam.
Paljunemine.
Tüse adeenium on putuktolmleja. Õie viljastumisest vilja valmimiseni kulub 2–3 kuud. 
Taime 11–22 cm pikkune vili on kukkur, mille moodustavad kaks alusel kokkukasvanud osakukrut. Vili on hallikas, otstest kitsam, avaneb pikisuunas. Pikergused lendkarvadega seemned on 10–14 mm pikkused.
Kasutamine.
Taimemahl sisaldab mitmesuguseid mürke, eelkõige südametegevust kahjustavaid glükosiide ja aglükoone. Taime juurte ja okste mahlast tehakse jahipidamisel kasutatavat noolemürki.
Taimeosadest tehtud tõmmisega on ravitud muu hulgas suguhaigusi ja nahahaigusi ning tõrjutud täisid. Mahla on kasutatud hambapõletike ja põletikuliste haavade raviks.
Oksi kasutatakse ka kütteks.
Parasvöötmes kasvatatakse teda toataime ja bonsaina.
Jean Dujardin

Jean Edmond Dujardin (; sündinud 19. juunil 1972) on prantsuse filminäitleja ja koomik. 
2012. aastal pälvis Dujardin filmiga "Artist" (2011) parima meesnäitleja Oscari, Kuldgloobuse ning Briti Akadeemia filmi ja Cannes'i filmifestivali auhinna.
Tema teisi tuntumaid rolle on osatäitmised filmides "Brice de Nice" (2005), "" ("OSS 117: Le Caire nid d'espions", 2006), "99 francs" (2005) ja "" ("OSS 117: Rio ne répond plus", 2009).
Varteres Samurgašev

Varteres Samurgašev (sündinud 13. septembril 1979) on armeenia päritolu Venemaa maadleja.
Ta on olümpiamängudel võitnud kuld- ja pronksmedali. Ta on kahekordne maailmameister Kreeka-Rooma maadluses.
Ta on viiekordne Venemaa meister – 1998, 1999, 2000, 2002, 2004.
Kristjan Palusalu mälestusvõistlustel aastal 2003 saavutas ta esikoha.
Meie maa

"Meie maa" on Eesti Kirjanike Kooperatiivi väljaandel Bernard Kangro ja Valev Uibopuu toimetusel neljas köites aastail 1955–1957 Lundis ilmunud koguteos (alapealkiri "Eesti sõnas ja pildis"). 
Raamat annab maakondade kaupa geograafilise ja ajaloolise ülevaate Eestist, nagu ta oli Nõukogude Liidu okupatsiooni eel.
Viienda köitena pidi ilmuma üldosa, mis ilmus hiljem pealkirjaga "Eesti Vabariik 1918–1940. Ajalooline ülevaade sõnas ja pildis" Evald Uustalu koostatuna 1968. aastal.
Dolby Theatre

Dolby Theatre (varem tuntud kui Kodak Theatre) on teater Los Angeleses Hollywoodi linnaosas kaubandus- ja meelelahutuskeskuses Hollywood and Highland. 
Hollywood Boulevardi ja North Highland Avenue vahel asuv teater avati 9. novembril 2001. Suur saal mahutab kuni 3332 inimest. 
Teatris toimuvad iga-aastased Oscari gala üritused, alates 2002. aastast ka "American Idoli" finaal.
Marin Mõttus

Marin Mõttus (sündinud 4. aprillil 1960 Tallinnas) on eesti tõlkija ja diplomaat.
1983. aastal lõpetas Mõttus Tartu Riiklikus Ülikooli eesti keele ja kirjanduse erialal. 2000. aastal sai ta Madridi Diplomaatide Koolis ja Complutense Ülikoolis rahvusvaheliste suhete magistrikraadi.
Ta on töötanud Tallinna Ühisgümnaasiumis ja Tallinna Tehnikaülikoolis õpetajana, samuti uudisteagentuuri Baltic News Service välisuudiste toimetuses. Mõttus on tõlkinud ilukirjandust hispaania keelest eesti keelde.
1997. aastast töötab Mõttus välisministeeriumis, kus ta alustas tööd ministeeriumi pressisekretärina. Aastatel 2002–2005 töötas Mõttus majandusdiplomaadina Eesti saatkonnas Madridis, seejärel büroodirektorina välisministeeriumi poliitikaosakonnas. Marin Mõttus juhtis Eesti erimissiooni Iisraelis, mille raames valmistas ette suursaatkonna avamist ning oli alates saatkonna avamisest Tel Avivis 2009. aastal Eesti ajutine asjur Iisraelis. 
Alates 2010. aasta oktoobrist on Mõttus Eesti Vabariigi erakorraline ja täievoliline suursaadik Portugalis. 2012. aasta veebruari lõpust on ta ühtlasi Eesti Vabariigi erakorraline ja täievoliline suursaadik Marokos.
Marin Mõttus räägib eesti, inglise, hispaania, portugali ja vene keelt.
Marin (eesnimi)

Marin on eesnimi. Eri keeltes võib see olla nii naise- kui ka mehenimi.
Eestis elas Rahvastikuregistri andmetel 8. mai 2012 seisuga 179 Marini-nimelist inimest.
1. jaanuari 2023 seisuga oli Eestis eesnimi Marin 186 naisel ja alla 5 mehel. Marin oli populaarsuselt 578. naisenimi.
Ameerika Ühendriikides kuulus Marin naisenimena 1000 populaarseima lastele pandud nime hulka aastail 2004–2008. Kõrgeim koht oli 2004. aasta 835. koht.
Tudor Vaughan

Sir John Charles Tudor Vaughan VR I/1 (4. veebruar 1870 – 26. aprill 1929 Stockholm) oli Suurbritannia diplomaat.
Ta nimetati Suurbritannia saadikuks Tšiilis 11. oktoobril 1918, saadikuks Lätis ja Eestis 20. novembril 1922 (andis volitused Riigivanemale 19. aprillil 1923), saadikuks Rootsi 19. detsembril 1927, esitas lahkumiskirja Riigivanemale 16. jaanuaril 1928.
Soome Rahvaarmee

Soome Rahvaarmee (soome keeles "Suomen kansanarmeija") 1939. aastal NSV Liidus formeeritud Punaarmeele allunud nn Soome Demokraatliku Vabariigi relvajõudude ametlik üldnimetus. 
Talvesõjas Punaarmee koosseisu kuulunud soomlastest, karjalastest ja teistest läänemeresoome päritolu NSV Liidu kodanikest moodustatud väeosa alus oli Punaarmee 106. laskurdiviis, mille baasil alustati NSV Liidu Kaitse Rahvakomissariaadi rahvakomissar Kliment Vorošilovi 1939. aasta 23. novembri korralduse alusel Petroskois mägilaskurdiviisi juhtkonna ja üksuste formeerimist.
Moodustatud rahvusväeosade eesmärk oli eelkõige propagandistlik ning väeosasid ei kasutatud Talvesõja lahingutes eesliinil, vaid need kavandati pärast Soome vallutamist riigi hõivamiseks ning ka järgnevalt Soome ja Rootsi–Norra riigipiiri valveks. Rahvaarmee üksused allusid otse rahva kaitsekomissar Vorošilovile, mitte aga armeejuhtidele, kelle rindelõigus nad asusid.
Üksikuid väeosi kasutati lahingutegevuses sõja I etapil, kuid nendepoolse sõjalise ettevalmistuse puudumise tõttu kandis väeosad suuri kaotusi ning nende kasutamiset loobuti ja väeosasi säilitati sõjajärgseks tegevuseks riigi sisejulgeoleku tagamiseks ja Soome DV valitsuse kaitseks Terijoki piirkonnas.
Talvesõja II etapis, 1940. aasta veebruaris kasutati väeosi osaliselt Viiburi linna vallutamisel.
Korpuse poliitosakond, polgukomissar Vladimir Tereškin (kes kasutas nime "Tervonen"), poliitosakonna ülema asetäitja (komsomoli alal) Fjodor Grigorjev), korpuse ajalehe Kansan armeja toimetaja Mihhail Melentjev, korpuse parteibüroo sekretär Pjotr Laitinen.
Juhtkond ja koosseis.
SDV relvajõudude koosseisus oli:
Likvideerimine.
Pärast Talvesõja lõppu ning vallutatud maa-aladest Karjala-Soome NSV moodustamist saadeti Soome Rahvaarmee ÜK(b)P KK Poliitbüroo 1940. aasta 24. märtsi otsuse ja sellele järgnenud NSV Liidu rahvakaitsekomissari käskkirjaga № 0015ga laiali ning selle väeosadest moodustati taas Punaarmee 71. laskurdiviis.
Edmund Monson

Sir Edmund St. John Debonnaire John Monson, 3. baronet (9. september 1883 – 1969) oli Suurbritannia diplomaat.
Ta oli Suurbritannia saadik Colombias aastail 1929–1929, Mehhikos aastail 1929–1934, Balti riikides 1934–1937 ja Rootsis 1938–1939.
Hüdrometeoroloogia

Hüdrometeoroloogia on teadusharu, mis käsitleb vee ringkäiku atmosfääris.
Happesadenemine

Happesadenemine on happeliste ühendite (sh happesademete) langemine maa, vee või ehitiste pinnale.
Destilleeritud vesi

Destilleeritud vesi (inglise "distilled water") on destillatsiooni teel saadud (aurustatud ja seejärel kondenseeritud) ja lahustunud lisandeist (peamiselt sooladest) puhastatud vesi. Kuivjääk destilleeritud vees ei ületa 0,1 mg/l.
Destilleeritud vee kuivjääk on eri andmeil 0,1 kuni 5 mg/l. Vee erijuhtivus ("ρ") on TEA entsüklopeedia kohaselt ligikaudu 2 x 105 Ωm; Tartu Ülikooli molekulaar- ja rakubioloogia instituudis müüdava RO-EDI süsteemis eelpuhastatud vee erijuhtivus on 5–15 MΩ/cm, ülipuhta (PCR-i ja koekultuuri kvaliteediga) vee erijuhtivus 18,2 MΩ/cm.
Keemiliste võtetega kaks korda destilleeritud vett nimetatakse bidestilleeritud veeks ehk bidestillaadiks.
Vaatamata destilleeritud vee väiksemale lahustunud gaaside sisaldusele (võrreldes loodusliku veega), on destilleeritud vees süsinikdioksiidi tõttu pH neutraalsest lahusest (pH = 7) märksa väiksem: 5,4–6,6 (tavaliselt u 5,8).
Biotoime.
Destilleeritud vee regulaarne joomine on inimesele kahjulik, kuna soolavaba vesi viib soolad organismist välja, kahjustades rakke. Soolade ülekülluse korral võib arst siiski destilleeritud vee joomist soovitada.
Parima meespeaosatäitja Oscar

Parima meespeaosatäitja Oscar (inglise keeles "Academy Award for Best Actor") on Oscari-filmiauhinna üks kategooriatest. Auhinnaga tunnustab Ameerika Filmikunsti ja -teaduste Akadeemia meesnäitlejat, kes mängis peaosa filmis, mis esilinastus eelneval kalendriaastal (arvestatakse Los Angelese maakonna esilinastuse järgi). Auhinnatseremoonial annab auhinna võitjale üle traditsiooni kohaselt eelneva aasta parima naispeaosatäitja Oscari võitja.
Selles kategoorias auhinnatakse näitlejaid alates esimesest Oscari-tseremooniast 1929. aastal, kui võitis Emil Jannings rollide eest filmides "The Way of All Flesh" ja "The Last Command".
2022. aasta seisuga on auhind antud 84 näitlejale. Daniel Day-Lewis on kolme Oscariga selle kategooria edukaim näitleja. Rekordilised üheksa korda on auhinnale nomineeritud Spencer Tracy ja Laurence Olivier. Peter O'Toole on enim nomineeritud näitleja, kes pole auhinda võitnud. James Dean on ainuke, keda on postuumselt nomineeritud rohkem kui korra. Peter Finch on ainuke postuumne võitja. Noorim võitja on Adrien Brody, keda autasustati 29-aastaselt rolli eest filmis "Pianist", ja Anthony Hopkins on vanim võitja, võitnud 83-aastaselt rolli eest filmis "Isa".
Põhjaveetoiteala

Põhjaveetoiteala ehk neeldumisala ehk infiltratsiooniala on ala, kus maasse imbuv (infiltreeruv) sademe- või pinnavesi toidab põhjavett.
Friedrich Pohlamets

Friedrich Pohlamets (ka Friedrich-Robert Pohlamets, varem Friedrich Poolakes; 4. september 1900 Räpina – 3. märts 1987) oli eesti vaimulik.
Ta lõpetas 1920. aastal Hugo Treffneri Gümnaasiumi. Aastatel 1920–1928 õppis ta Tartu Ülikooli usuteaduskonnas. Selle kõrvalt töötas ta koolijuhatajana Leevil (aastatel 1921–1924). Ordineeriti 29. detsembril 1929 õpetajaks.
Ta oli aastatel 1929–1931 Võru praostkonna vikaarõpetaja ja 1931–1982 Lääne-Nigula Püha Nikolause koguduse õpetaja. Lisaks hooldas ta aastatel 1945–1948 Ridala Püha Maarja Magdaleena kogudust ning 1945–1956 ja 1960–1965 Martna Püha Martini kogudust. 1982. aastal jäi ta emerituuri.
Şeref Eroğlu

Şeref Eroğlu (sündinud 25. novembril 1975) on endine Türgi maadleja.
Ta on pääsenud võistlema neljadel olümpiamängudel.
1997. aastal nimes FILA ta maailma parimaks maadlejaks.
Eesti maadlejatest on temaga 2003. aasta MM-il maadelnud Olari Suislep, kes kaotas 0–9.
Filiberto Ascuy

Filiberto Ascuy Aguilera (sündinud 13. oktoobril 1972 Camagüeys Kuubal) on Kuuba endine Kreeka-Rooma maadleja. 
Ta hakkas maadlemist treenima 1983. aastal.
2005. aastast kuulub FILA Hall of Fame'i.
Eesti maadlejatest on temaga maadelnud Valeri Nikitin, kes kaotas 2000. aasta olümpiamängudel Sydneys poolfinaalis 0–6 ja MM-il 2002. punktidega 0–4, ning Tõnis Naarits, kes kaotas 1998. MM-il punktidega 0–4.
Islam Dugutšijev

Islam Dugutšijev (vene Ислам Бетерсултанович Дугучиев; sündinud 1. oktoobril 1966) on tšetšeeni rahvusest maadleja.
Dugutšijev on võistelnud NSV Liidu, Venemaa ja Aserbaidžaani koondvõistkonnas.
Eesti maadlejatest on temaga maadelnud Valeri Nikitin (1992. aasta olümpiamängudel kaotas Nikitin kohtunike häältega, 2000. aasta olümpiamängudel võitis Nikitin punktidega 4:1).
Peaministri asetäitja

Peaministri asetäitja on 1934. ja 1938. aasta Eesti Vabariigi Põhiseaduse järgi nimetatud Vabariigi Valitsuse liige, kes täidab peaministri ülesandeid, kui peaminister neid täita ei saa.
Konstantin Pätsi teises ajutises valitsuses oli peaministri asetäitja Jaan Poska.
Konstantin Pätsi kolmandas ajutises valitsuses oli peaministri asetäitja 26. novembrist 1918 kuni 24. jaanuarini 1919 August Rei
Konstantin Pätsi viiendas valitsuses oli peaministri asetäitja 24. jaanuarist kuni 27. augustini 1934 Julius Seljamaa, seejärel Kaarel Eenpalu.
Kaarel Eenpalu teises valitsuses oli peaministri asetäitja Artur Tupits ja Jüri Uluotsa valitsuses August Jürima.
Peaministri ülesandeid on eksiilis täitnud järgmised peaministri asetäitjad:
Ghani Yalouz

Ghani Yalouz voi Abdelghani Yalouz (sündinud 28. detsember 1968 Casablancas Marokos) on Prantsusmaa Kreeka-Rooma maadleja. 
Eesti maadlejatest on temaga maadelnud Valeri Nikitin, kes võitis teda 2000. aasta olümpiamängudel punktidega 11-8.
Alfred Johannes Pupp

Alfred Johannes Pupp (24. veebruar 1892 Saaremaa – 8. november 1945 Stockholm) oli Eesti sõjaväelane (kaptenmajor).
Ta oli Eesti sõjalaevade Kõu, Pikker ja Laine komandör.
Jeremei Aipin

Jeremei Aipin (sündinud 27. juunil 1948 Handi-Mansi autonoomses ringkonnas Varjegani külas) on handi kirjanik ja poliitik.
1971. aastal lõpetas ta Handi-Mansi Pedagoogikakooli ja 1976 Moskvas Gorki-nimelise Kirjandusinstituudi.
Ta on töötanud jahimajandis, geoloogilistel töödel puurijaabina, raudtee-ehitusel puusepana, raadio- ja telekorrespondendina ning rahvakunsti metoodikakeskuses toimetajana, osalenud etnograafilistel ekspeditsioonidel ja kogunud rahvaluulet. 
1996. aastal valmis temast dokumentaalfilm. Eesti režissööri Valentin Kuigi filmis "Hääled" kajastatakse Aipini pürgimist Venemaa Riigiduumasse 1995. aasta detsembris. Filmi linastusel Pärnu visuaalse antropoloogia festivalil osales ka Aipin ise.
Samuti on Aipin osalenud Lennart Meri filmis "Toorumi pojad".
Kaheksandal soome-ugri rahvaste kirjanike kongressil 2004. aastal Hantõ-Mansiiskis otsustasid osalejad esitada Aipini Nobeli kirjandusauhinna kandidaadiks.
Kirjanduslik tegevus.
Kirjanduslikku tegevust alustas ta 1969. aastal. Ta kirjutab handi rahva elust ja valuprobleemidest. Alguses kirjutas ta emakeeles, handi keele Surguti murdes, aga kuna kirjandusinstituudis suudeti lugeda üksnes venekeelseid käsikirju, hakkas ta kirjutama peamiselt vene keeles. Tema jutte ja romaane on tõlgitud paljudesse Euroopa keeltesse.
Ühiskondlik tegevus.
Aipin on olnud Venemaa Föderatsiooni presidendi esindaja Handi-Mansi autonoomses ringkonnas ja Venemaa Riigiduuma liige. Ta on Põhja, Siberi ja Kaug-Ida Põlisrahvaste Assotsiatsiooni esimees. Ta on välja töötanud Venemaa põlisrahvaste põhiõiguste deklaratsiooni projekti.
Alessandro Matri

 
Alessandro Matri (sündinud 19. augustil 1984 Sant'Angelo Lodigianos) on Itaalia jalgpallur (ründaja), kes mängib Itaalia kõrgliiga klubis Sassuolo.
Klubikarjäär.
Ta alustas karjääri 2002. aastal A.C. Milanis. 2004. aastal liitus ta A.C. Pratoga ja 2007. aastal siirdus Serie A klubi Cagliari Calcio ridadesse.
2011. aasta 31. jaanuari üleminekuaja viimastel tundidel sõlmis ta hooaja lõpuni kestva laenulepingu Itaalia kõrgliiga klubiga Juventus F.C.
Matri tegi Juventuse meeskonnas debüüdi juba kaks päeva hiljem, mängides liiga mängus Palermo vastu, mis lõppes 2-1 sitsiillaste võiduga. 5. veebruaril lõi Matri Juventuses kaks esimest väravat mängus oma endise koduklubi Cagliari vastu, kui ta skooris tänu Miloš Krasići heale söödule ja lõi palli ettenurka esimese värava puhul, ja lõi otse õhust oma teise värava, otsustas tähistamise mõlemal puhul ära jätta. Matri lõi oma kolmanda värava Juventuse eest Derby d'Italias, skoorides peaga ja alistades Internazionale 1–0. Ta ei olnud võimeline skoorima kolmes järjestikus mängus Lecce, Bologna, ja Milani vastu. Ka järgmises mängus lõi ta värava, kuigi Juventus suutis kindlustada ainult ühe punkti, mängides 2-2 viiki mängu uustulnuka Cesena vastu. 22. juunil sõlmis Matri ametlikult Juventusega täislepingu, tema eest makstakse järgmisel kolmel aastal 15,5 miljonit eurot. 
Matri sõlmis lepingu, mis pidi kehtima 2015. aastani.
Froude'i arv

Froude'i arv on avasängivoolu energeetilist seisundit (st, kas vool on rahulik või käre) kirjeldav dimensioonita suurus. Arv on saanud nimetuse William Froude'i järgi. Froude arv on defineeritud kuiː
formula_1
kus "u"0 on karakteristlik voolukiirus, "g"0 on üldiselt karakteristlik kehale mõjuv väline väli (tavaliselt raskuskiirendus), ja "l"0 on karakteristlik pikkus.
Progressiivne supranukleaarne paralüüs

Progressiivne supranukleaarne paralüüs või PSP (inglise keeles "progressive supranuclear palsy") on kesknärvisüsteemi degeneratiivne haigus. See on ravimatu ja lõpeb surmaga. Eluiga on umbes kuus aastat, kuid võib varieeruda.
Ravi.
Tervendavat ravi ei ole, kuid ravimid võivad leevendada jäikust.
1983. aasta laskesuusatamise maailmameistrivõistlused

1983. aasta laskesuusatamise maailmameistrivõistlused olid 20. maailmameistrivõistlused laskesuusatamises, mis toimusid 20.–27. veebruarini Anterselvas Itaalias.
Tulemused.
Mehed.
10 km sprint.
Kuupäev: 26. veebruar
&lt;br&gt;Osavõtjaid: 75 võistlejat
&lt;br&gt;Riike: 
&lt;br&gt;Maailmameister 1982: Eirik Kvalfoss
20 km eraldistardist sõit.
Kuupäev: 23. veebruar
&lt;br&gt;Osavõtjaid: 71 võistlejat
&lt;br&gt;Riike: 
&lt;br&gt;Maailmameister 1982: Johannes Thingnes Bø
4x7,5 km teatesõit.
Kuupäev: 27. veebruar
&lt;br&gt;Osavõtjaid: 18 võistkonda
&lt;br&gt;Riike: 
&lt;br&gt;Maailmameister 1982: &lt;br&gt;Mathias Jung,&lt;br&gt;Matthias Jacob,&lt;br&gt;Frank Ullrich,&lt;br&gt;Bernd Hellmich
1984. aasta laskesuusatamise maailmameistrivõistlused

1984. aasta laskesuusatamise maailmameistrivõistlused olid 1. maailmameistrivõistlused laskesuusatamises, kus osalesid ka naised. Võistlused toimusid 29. veebruarist 4. märtsini Chamonix's Prantsusmaal.
Samal aastal toimusid Sarajevos ka 1984. aasta taliolümpiamängud, mistõttu meestele maailmameistrivõistlusi ei korraldatud. Avalik huvi naiste laskesuusatamise vastu oli sel ajal väga madal.
Nõukogude Liidu laskesuusataja Venera Tšernõšova võitis individuaal- ja sprindisõidud. Lisaks kuulus ta teatevõistluse võitnud Nõukogude Liidu võistkonda ning oli kolme kuldmedaliga võistluste edukaim sportlane. Sprindivõistlusel võitis austerlane Andrea Grossegger Austria laskesuusataja esimese ja seni ainsa maailmameistrivõistluste medali. Saksamaa sportlased polnud neil maailmameistrivõistlustel stardis.
Tulemused.
Naised.
5 km sprint.
Kuupäev: 3. märts
&lt;br&gt;Osavõtjaid: 35 võistlejat
&lt;br&gt;Riike: 
10 km eraldistardist sõit.
Kuupäev: 29. veebruar
&lt;br&gt;Osavõtjaid: 35 võistlejat
&lt;br&gt;Riike: 
3x5 km teatesõit.
Kuupäev: 4. märts
&lt;br&gt;Osavõtjaid: 4 võistkonda
Karüoplasma

Karüoplasma on rakutuumasisene plasma. 
See sisaldab DNA-d, valke, RNA-d ja erinevaid madalmolekulaarseid ühendeid. Kromosoomid on tuuma olulisimad osad. Enamikus rakkudes neid ei näe, sest kromosoomid on väga peenteks niitideks lahti keerdunud. Alles rakujagunemise alguseks pakitakse nad sedavõrd kokku, et nad muutuvad ülejäänud karüoplasmast eristatavaks.
Sansa Stark

Sansa Stark on tegelane George R. R. Martini eepilises romaanisarjas "Jää ja tule laul" . Ta kuulub põhja Starkide suguvõssa olles Eddard Starki ja Catelyn Tully vanim tütar. Tal on Ürghundi kutsikas, kelle nimeks on Emand.
Iseloom
Ta on väga kombekas ja hästi kasvatatud - tõeline noor daam. Ta on väga aus ja usaldav. Ta on hoolega kuulanud kõiki oma hoidja nõuandeid unustades seejuures, et välise sära all võib peituda hoopis tumedam pool. Ta on väga rõõmus kui ta isa kutsutakse Kuninga õukonda tööle ning unisatb suurtest ballidest ja turniiridest. Samuti on ta väga armunud oma kihlatusse- prints Jofrey Baratheoni. Pimesi usaldab ta kuninganna Cerseit, kes aga seda väga osavalt ja kurjalt Sansa suhtes ära kasutab. Ta on noor ja usaldav neiu kui ta õukonda tuleb ning valusad on tema õppetunnid, mis talle seal antakse. Tema kihlatu laseb hukata tema isa riigi reetmise eest, kuigi on eelnevalt lubanud Eddardile armu anda. Peale isa surma saab Sansast aga Lannisteride vang, kes istub kuningalossis vangis nagu linnuke oma kuldses puuris.
Rabastumine

Rabastumine (inglise "bog formation") on happelise toitevaese vee mõjul toimuv soostumine. 
Rabastumine võib toimuda nii vaestel liivmuldadel kui ka vaesunud siirdesoodes. Rabastumise tagajärjel turbakihid isoleeruvad mineraalpinnasest ja toiterikkast veest ning kattuvad tiheda turbasamblakihiga. Esineda võib kiduraid mände ja muid sootaimi.
Arya Stark

Arya Stark on tegelane George R. R. Martini eepilises romaanisarjas "Jää ja tule laul" . Ta kuulub põhja Starkide suguvõssa, olles Eddard Starki ja Catelyn Tully noorem tütar.
Oma loomuselt on Arya nagu poisstüdruk. Teda iseloomustavad sassis pea, tihti määrdunud riided ja poisilik olek. Täielik vastand oma daamilikule õele Sansa Starkile. Ta vihkab pidusid ja peeneid kleite. Oma hoidja sõnul on ta ka käsitöös vilets. Pigem meeldib talle puust mõõkadega või kaigastega hoovil poistega võidelda ja ratsutada. Ta on väga isepäine ega tee kuulmagi oma ema ja vanema õe märkusi tema poisiliku oleku kohta. Oma õdedest-vendadest saab ta kõige paremini läbi oma poolvenna Jon Snowga. Kui Jon otsustab lahkuda Müürile ja ühineda Öise Vahtkonnaga, kingib ta Aryale ehtsa mõõga, mille on lasknud Talitundru sepikojas just tema jaoks teha. Arya nimetab selle mõõga Nõelaks - see on väike ja kerge, kuid väga terav mõõk. Kui nende isa kutsutakse Kuninga õukonda, siis ta võtab oma tütred ühes. Kui isa viimaks Arya mõõka näeb, otsustab ta palgata tütrele õpetaja, kes õpetaks ta mõõgaga ümber käima. Tema õpetajaks on kuulus mõõgavõitleja Syrio Forell. Lisaks mõõgavõitlusele õpetab Syrio talle palju muudki, peamiselt seda, kuidas tuleb asju vaadata oma silmadega ja mõelda oma peaga. Aryast saabki neiu, kes mõtleb oma peaga ja vaatab asju oma silmadega. Need oskused aitavad tal keerulistes olukordades ellu jääda ja neist välja tulla. Tihti kordab Arya mõttes Syro sõnu: "Hirm lööb sügavamaid haavu kui mõõgad," ja need on talle julgustuseks. Keerulistes oludes muutub Arya osavaks muutujaks, kes oskab osavalt end uutesse oludesse sulatada ja varjata oma tõelist identiteeti. Ta on väga sitke ja julge, tehes oma tegudega vanematele poistelegi silmad ette.
Riivli matmispaik

Riivli matmispaik on Teise maailmasõja-aegne matmispaik Põltsamaa kihelkonnas Viljandimaal, tänapäevase haldusjaotuse järgi Esku külas Põltsamaa vallas Jõgeva maakonnas.
Matmispaik paikneb Põltsamaa linnast lääne pool Viljandi maantee ääres enne Võhma ja Pilistvere tee risti. 
Sinna oli väidetavalt maetud inimesi, kes Teises maailmasõjas võitlesid Nõukogude poolel või tegid Nõukogude võimuga koostööd ning tapeti aastatel 1941–1944.
Pärast sõda maeti Riivlisse ümber mujal 1941. aastal hukatud Feodor Tänav ja kinnivõtmisel augustis 1941 enesetapu teinud Julius Kesa.
4. septembril 1975 maeti Tapiku rabast siia ümber Pajusi valla 1941. aastal tapetud nelja Nõukogude aktivisti säilmed.
Herbert Kuurme järgi on sinna maetud 56 inimest, aga neid võis olla pisut veel. Hiljem on ta kirjutanud, et seal hukati 54 inimest. 
Ametliku Nõukogude propaganda järgi oli sinna alale maetud 169–200 inimest. Neist oli väidetavalt nimeliselt teada 19 inimest. Pole teada, kas nende hulka arvestati ka varasemad ja 1975. aastal neli ümbemaetut.
Matmispaik oli riiklik ajaloomälestis alates 25. juunist 1997.
Väljakaevamistel mälestusmärgi ümber 14. juunil 2023 leiti 18 inimese säilmed. Need maeti 17. novembril 2023 ümber Põltsamaa II maailmasõja matmispaika. Ülejäänud maetutest pole midagi teada.
Matmispaik kustutati kultuurimälestiste registrist 6. veebruaril 2024.
Mälestusmärk.
Matmispaika hakati korrastama 1947. aastal. Mälestusmärk oli 1957. aastal juba püstitatud. Mälestusmärgi ees avati mälestustahvel nimedega 9. mail 1966. aastal. Mälestustahvel on hiljem kõrvaldatud ning selle saatus pole teada.
Lustivere II maailmasõja matmispaigale paigaldati 1975. aastal uus mälestusmärk (kujur Ole Ehelaid). Siis kavandati uued mälestusmärgid ka Riivlisse ja Põltsamaa II maailmasõja matmispaigale. Need uued mälestusmärgid olid 1977. aastal juba tellitud, kuid teadmata põhjustel ei paigaldatud neid sinna kunagi. Samal ajal aga Kursi II maailmasõja matmispaigale paigaldati uus mälestusmärk (kujur Elmar Rebane).
Kevadel 2023 eemaldati mälestusmärk, selle asemele paigaldati tagasihoidlik mälestustahvel pealkirjaga "Teise maailmasõja ohvrid". Vana mälestusmärgi saatus pole teada.
Välislingid.
Soostumus

Soostumus on soode (üle 30 cm paksuse turbakihiga alade) pindala võrrelduna vaadeldava piirkonna kogupindalaga. 
Näiteks Eesti soostumus on 22%.
Maa (ajaleht)

Maa oli aastatel 1906–1907 Tallinnas välja antud eesti ajaleht, mille vastutav toimetaja ja väljaandja oli Eduard Virgo.
Ajaleht ilmus 2 korda nädalas, 18. detsembrist 1906. aastast kuni 21. juunini 1907. aastal.
Mudastumine

Mudastumine ehk täissettimine on sette kogunemine veekogudesse või veejuhtmesse. 
Mudastumise peamised põhjused on erosioon, reovee sisselaskmine või eutrofeerumine. 
Mudastumise tagajärjel enamasti halveneb vee kvaliteet ning vee kasutamine (nt veetranspordis, veevarustuses, kalakasvatuses) häirub.
Köster

Köster on luterliku, õigeusu ja katoliku kiriku kirikuteener, kelle ülesandeks on abistada (osalt ka asendada) vaimulikke jumalateenistustel ja talitustel ning hoida kiriku vara. 
Luteri kiriku jumalateenistusel juhtis köster (saksa keeles "Küster") koguduse ühislaulu (varem eeslauljana, seejärel orelimängijana).
17. sajandil määrati köstrid ametisse igas kihelkonnas ning neid kasutati ka köstrikooli õpetajatena, 19. ja 20. sajandil olid köstrid ka kihelkonnakooli õpetajad. Nii köstri- kui kihelkonnakooli õpetajat nimetati ka kösterkoolmeistriks. 1897. aasta kirikuseaduse venekeelse väljaande 506. artikli järgi valiti köstri ametisse kihelkonnaõpetaja ja kiriku eestseisuste poolt inimesed, kes: "kirja tunnevad, kirikulaulu oskavad ja oma laitmatuse kohta tarviliku kindlustuse ette annavad".
Kinemaatiline viskoossus

Kinemaatiline viskoossus (tähis formula_1) on vedeliku dünaamilise viskoossuse formula_2 ja tiheduse formula_3 jagatis:
formula_4
Kinemaatise viskoossuse mõõtühik SI-süsteemis on m2/s. Vana ühik on stooks (tähis St), kusjuures 1 St = 10−4 m2/s.
Semstvo

Semstvo oli 1864. aasta keiser Aleksander II semstvoreformi ehk maaomavalitsuse seaduse tulemusel Venemaa keisririigi sisekubermangudes moodustatud maapiirkondade kohalikud omavalitsused.
Vene maaomavalitsuse kolmeastmelise (vallaomavalitsus, maakonnaomavalitsus ja kubermangu omavalitsus) omavalitsuse eeskujul moodustati semstvod varandusliku seisuse alusel ning seetõttu omasid semstvodes suuremat sõnaõigust piirkondade varakamad Vene aadlikud, kuid semstvote koosseisus olid ka varakamad talupojad ning Venemaa külakogukondade esindajad.
Põltsamaa kesk- ja uusaegne kalmistu

Põltsamaa kesk- ja uusaegne kalmistu on kalmistu Põltsamaa kihelkonnas, tänapäevase haldusjaotuse järgi Põltsamaa linnas Jõgeva maakonnas. On arvatud, et kalmistu võeti kasutusele 13. sajandil koos Põltsamaa keskaegse kiriku ehitamisega. Ehkki kirik hävis Põhjasõja alguses, jätkati kalmistule matmist 1773. aastani, mil Venemaa Keisririigi Valitsev Senat keelustas sanitaarsetel kaalutlustel surnute matmise kirikutesse ja kirikaedadesse. Kalmistu on riikliku kaitse all. Seda on mõningal määral arheoloogiliselt uuritud 2010. aastatel.
Asukoht.
Kalmistu paikneb Põltsamaa linnas Veski ja Metsa tänava ristumiskoha lähedal. Selle keskmeks olnud kirik paiknes Linnu tn 2 kinnistul (katastritunnus 61701:001:0080). Kalmistu täpne asend ja suurus ei ole tänaseni teada. Tõenäoliselt ulatus see ka Veski tänava ja Põltsamaa jõe vahelisele alale ning teisele poole Metsa tänavat.
Uurimislugu.
Kalmistut on arheoloogiliselt uuritud kahel korral. 2010. aastal uurisid seda arheoloogid Ain Lavi, Leiu Heapost ja Tarvi Toome. Uuring oli ajendatud kinnistu omaniku AS Kitzinger-Progressi soovist laiendada kaitsealusel maal oma tootmishoonet. Toona tuli uuringualalt välja rohkesti segatud inimluid, kirstunaelu ja kuni 17. sajandini dateeritava hoburaudsõle katked. Samuti avastati kaevamiste käigus neli luustikku. Lebades peaga lääne suunas ja selili-siruli asendis, olid nad maetud kristliku matmiskombe kohaselt.
2013. aastal sattusid vee- ja kanalisatsioonitorustiku ehitajad kalmistu alale. Kohapeal toimunud päästekaevamistel, mida juhendas arheoloog Peeter Piirits. Uuringute käigus avati kuus "in situ" matust (sh üks kaksikmatus) ja leiti rohkelt segatud inimluid. Lisaks avastati kirikaia idakülje müüri alaosa jäänused. 1,4–1,5 meetri paksune müür oli laotud mördiga ühendatud maakividest. Välja puhastati ka arvatav kirikaia idapoolne väravakoht ning kirikaia edelanurk. Matused leiti surnuaia müüri ja värava koha alt. Suure tõenäosusega rajati aed millalgi pärast 1773. aastat, mil kalmistu polnud enam kasutusel.
Matused.
Võib oletada, et kalmistule on maetud ka 1695.–1697. aasta näljaohvreid ning 1711. aasta katkuohvreid.
Matmise lõpetamine kalmistule.
Kalmistule matmine lõpetati tõenäoliselt 1773. aastal pärast seda, kui Venemaa Keisririigi Valitseva Senat keelustas sanitaarsetel kaalutlustel surnute matmise kirikutesse ja kirikaedadesse. Selleks ajaks olid matused jõudnud juba Uue-Põltsamaa mõisa keskuseni ning mõis oli huvitatud uue kalmistu rajamisest kaugemale. Uue-Põltsamaa mõisast antigi maad uue kalmistu jaoks, kus edaspidi laienedes maeti enamik kihelkonna surnuid (kalmistu mitmele laiendusele maetakse tänapäevani).
Djatkovo

Djatkovo on linn Venemaal Brjanski oblastis, Djatkovo rajooni halduskeskus.
Djatkovo küla on mainitud 1626. aastal. See sai linnaks 1938. 
1790 avati Djatkovos kristallitehas.
Novozõbkov

Novozõbkov on linn Venemaal Brjanski oblastis, Novozõbkovi rajooni keskus.
Asulat on mainitud 1701. aastal. See sai linnaks 1809. 
Novozõbkov on vanausuliste keskus.
2015. aastal oli linna elanike arv 40 800.
Töö (ajakiri)

Töö oli ajakiri, mis ilmus aastatel 1921–1923 Tallinnas. Väljaanne ilmus 3 korda kuus.
Ajakiri oli jätkuks ajakirjale Rõhutute Hääl, mis ilmus 1920–1921.
Selle väljaandjaks oli J. Linzmann. Vastutavad toimetajad: J. Hürder 1921 nr 1–2; J. Suuster 1921 nr 3 – 1923.
Ilmus ka varjantpealkirjaga – "Töö : töölisühisuste häälekandja."
Ajakirja trükiti trükikodades – ERK 1921 nr 1 – 1922 nr 5, Täht 1922 nr 6 – 1923.
Zlõnka

Zlõnka on linn Venemaal Brjanski oblastis, Zlõnka rajooni keskus. Asub Valgevene piiri lähedal.
Linn on tekkinud 1702. aastal vanausuliste külana ja sai linnaks 1925.
Mglin

Mglin on linn Venemaal Brjanski oblastis, Mglini rajooni keskus. Asub Sudõnka jõe ääres.
Mglin on üks oblasti vanimaid linnu, seda on mainitud juba 1387. aastal, kui leedulased selle vallutasid.
Sevsk

Sevsk on linn Venemaal Brjanski oblastis, Sevski rajooni keskus. 
Sevsk on üks oblasti vanimaid linnu, seda on mainitud juba 1146. aastal. 1778 sai linnaks.
Mihály Deák Bárdos

Mihály Deák Bárdos (sündinud 30. jaanuaril 1975) on Ungari maadleja.
Ta on võistlenud kolmedel olümpiamängudel (2000 – 11. koht, 2004 – 10. koht, 2008 – 8. koht.)
Bárdos on tulnud vabamaadluses juuniorite vanuseklassis aastal 1995 MM-il hõbemedalile.
Eesti maadlejatest on temaga maadelnud Helger Hallik, kes kaotas EM-il 2002 punktidega 6-4; Heiki Nabi kaotas EM-il 2010 (0–3) ja EM-il 2011 (0–2) ja Sergei Fjodorov kaotas MM-il 1997 lisaajal punktidega 0-1.
Suraž

 
Suraž on linn Venemaal Brjanski oblastis, Suraži rajooni keskus. Asub Iputi jõe ääres.
Suraži küla sai 1781 linnaks.
Starodub

Starodub on linn Venemaal Brjanski oblastis, Starodubi rajooni keskus.
Lihula kirik

Lihula Eliisabeti kirik asub aadressil Tallinna maantee 2b Lihulas. Kirikut kasutab EELK Lihula Eliisabeti kogudus.
Ajaloost.
Kirik on üks vanemaid Eestis. Algne kirik ehitati arvatavalt 1230. aastate lõpus ning paiknes praeguse kiriku hoovil. Kirikuhoone hävis Liivimaa kodusõja käigus 1297. aastal. Hiljem ehitati uus kirik, mis püsis 1874. aastani, mil ta osutus ehituslikult kasutuskõlbmatuks. 
Praegune kirik valmis 1878. aastal. Kiriku altar, pingistik ja kantsel on valmistatud kohaliku meistri Laurbergi poolt. Vanast hoonest on pärit kantslirinnatise baroksed skulptuurid, laelühter ja orel. Vanemasse aega kuuluvad ka altarimaal ja üks tornikelladest.
Žukovka

Žukovka on linn Venemaal Brjanski oblastis, Žukovka rajooni keskus. Asub Desna ääres.
Žukovka tekkis 1871 rajatud raudteejaama juurde. 1962 sai linnaõigused.
Seltso

Seltso on linn Venemaal Brjanski oblastis. Asub Desna ääres, 22 km kaugusel Brjanskist.
Seltso tekkis 1870. aastatel raudteejaama juurde. 1990 sai linnaõigused.
2023. aasta novembris leiti Seltsosse rajatava Tehmaši Brjanski keemiatehase tsehhi juurest lõhkemata Ukraina droon.
Fokino

Fokino on linn Venemaal Brjanski oblastis. Asub Bolva jõe ääres, 16 km kaugusel Brjanskist põhja pool.
1954 sai linnaks.
Maadlus 1996. aasta suveolümpiamängudel

Maadlus 1996. aasta suveolümpiamängudel toimus Atlantas Ameerika Ühendriikides.
Medalialad.
Nii Kreeka-Rooma kui vabamaadluses võisteldi kümnes kaalukategoorias: kuni 48 kg, kuni 52 kg, kuni 57 kg, kuni 62 kg, kuni 68 kg, kuni 74 kg, kuni 82 kg, kuni 90 kg, kuni 100 kg ja kuni 130 kg.
Tulemused vabamaadluses.
Mehed 100 kg.
1. KURT ANGLE
Raul Kalev

 
Raul Kalev (sündinud 21. oktoobril 1972) on Eesti suhtekorralduse konsultant ja ettevõtja, kes elab Marokos.
Lapsepõlv ja haridus.
Kalevi noorpõlveharrastuste hulka kuulusid sõnakunstiring ja isetegevuslik teater Tallinna Mererajooni Pioneeride Majas, aastatel 1983–1989 osalemine Tallinna Noorteklubis Kodulinn. 
Kalevi pioneeriaega kuulub ka kaks vahetust rahvusvahelises pioneerilaagris Artek.
1988. aastal lõi ta kaasa Eesti Raadio Noorte Reporterite Klubis.
Töökäik.
1993–1994 oli EKJ Kalevi Pataljoni staabikirjutaja ja kantselei ülem.
1994. aastast sai Kalevist majanduslehe Äripäev ajakirjanik. 
1997. aastast töötas Kalev toiduainetekontserni ETFC Grupp meedia- ja infojuhina. Selle kõrvalt tegi ajakirjanduslikku kaastööd (Favoriit, Postimees Extra, Eesti Naine jt). 
Aastatel 1999–2001 töötas ta Eesti Telekomi infojuhina. 
1998. aastal asutas OÜ Nägu &amp; Tegu, mis hakkas osutama suhtekorraldusteenuseid. 2023. aasta seisuga töötab ta kommunikatsioonikonsultandina ettevõttes Winston Communication. Kõrvaltegevustena arendab ta turismiteenuseid Eestis ja Venemaal, samuti juhib enda loodud Pattheego nime kandva Põhjamaise käsitööpõhiste moerõivaste ja aksessuaaride brändi arendamist ja müüki.
Pronksiöö segadused ja kohtusaaga.
2007. aastal Pronkssõduri ümber toimunud pronksiöö rahutustes vahistati ta oma kodutänaval, kahtlustatuna pronksiöö mässus osalemises. Pärast vabanemist kirjutas Kalev üleelamisest emotsionaalse artikli Postimehes, kus heitis valitsusele ette ilmselgeid inimõiguste rikkumisi (http://tartu.postimees.ee/270407/esileht/arvamus/257553.php) 
2008. aastal sattus Kalev prokuratuuri uurimise alla seoses kahtlustusega prostitutsiooni vahendamisele kaasaaitamises ja vahistati 48 tunniks. Kahtlustuse aluseks oli Kalevi poolt ühele erootilise massaaži pakkujale kirjutatud eesti keelsed reklaamtekstid. 
2009. aastal mõistis Tallinna Linnakohus Raul Kalevi kogu süüdistuse osas õigeks. Õigeksmõistvat otsust kinnitas 2010. aastal ka Tallinna Ringkonnakohus. Mõlemad kohtuinstantsid kinnitasid, et reklaamtekstide koostamises ja eestindamises ei olnud midagi kriminaalset ja kindlasti ei kvalifitseeru reklaamitegevus prostitutsioonile kaasaaitamiseks. 
Isiklikku.
Raul Kalevi isa on Uno Kalev (automaatikainsener ja ettevõtja, sünd 1945) ja ema Ülle Kalev (sünd 1946 Mikhein, köögimööbli disainer).
Raul Kalevi esimene abikaasa oli jurist ja endine murdmaasuusataja Jaanika Vilde, neil on kaks poega. 
Hilisemast kooselust Ilona Abdullajevaga on Kalevil kaks tütart.
Maadlus 1992. aasta suveolümpiamängudel

Maadlus 1992. aasta suveolümpiamängudel toimus Hispaanias Barcelonas.
Medalialad.
Nii Kreeka-Rooma kui ka vabamaadluses võisteldi kümnes kaalus: kuni 48 kg, kuni 52 kg, kuni 57 kg, kuni 62 kg, kuni 68 kg, kuni 74 kg, kuni 82 kg, kuni 90 kg, kuni 100 kg ja kuni 130 kg.
Maadlus 1936. aasta suveolümpiamängudel

Maadlus 1936. aasta suveolümpiamängudel toimus Berliinis, Saksamaal.
Rosen Plevneliev

Rosen Asenov Plevneliev (bulgaaria keeles Росен Асенов Плевнелиев; sündinud 14. mail 1964) on Bulgaaria ettevõtja ja poliitik, Ta oli 22. jaanuarist 2012 kuni 22. jaanuarini 2017 Bulgaaria president.
Ta lõpetas 1989. aastal Sofia tehnikaülikooli informaatika alal, töötas seejärel elektroonikainstituudis ning tegeles ehitusettevõtlusega.
Aastatel 2009–2011 oli ta regionaalarengu ja riigihangete minister.
Oktoobris 2011 peetud presidendivalimistel oli ta paremtsentristliku partei GERB kandidaat. Ta jõudis koos sotsialisti Ivajlo Kalfiniga valimiste teise vooru, kus võitis 52,58 protsendiga häältest.
‘Abd Rabbuh Manşūr al-Hādī

‘Abd Rabbuh Manşūr al-Hādī (araabia keeles عبد ربه منصور الهادي; sündinud 1. septembril 1945) on Jeemeni sõjaväelane ja poliitik, kes oli aastatel 2012–2022 Jeemeni president. Alates 22. jaanuarist 2015 ta reaalselt presidendi kohuseid ei täitnud.
‘Abd Rabbuh Manşūr al-Hādī astus 1970. aastal Jeemeni Demokraatliku Rahvavabariigi sõjaväkke. Aastal 1990 sai temast Jeemeni armees kindralmajor. Ta oli 1994. aastal lühikest aega kaitseminister.
Enne presidendiks saamist oli ta alates 3. novembrist 1994 asepresident. Pärast seda, kui president ‘Alī ‘Abdullāh Sāliḩ atentaadis vigastada sai, oli ‘Abd Rabbuh Manşūr al-Hādī 4. juunist 23. septembrini 2011 ja 23. novembrist 2011 kuni 27. veebruarini 2012 presidendi kohusetäitja.
Ta on valitseva partei Üldine Rahvakongress liige.
21. veebruaril 2012 peetud presidendivalimistel oli ta ainus kandidaat. Teda toetas nii valitsev partei kui ka opositsioon.
22. jaanuaril 2015 teatas president šiiitide mässu tulemusel vallandunud poliitilise kriisi tõttu, et astub ametist tagasi, kuid Jeemeni parlament keeldus tema tagasiastumispalvet rahuldamast. Seega tema tagasiastumine ametlikult ei jõustunud. Reaalselt oli president juba mitu päeva enne tagasiastumist mässuliste valve all koduarestis.
6. veebruaril 2015 läks kogu täitevvõim Sanaas mässuliste kätte. 21. veebruaril vabanes al-Hādī koduarestist presidendi residentsis Sanaas ja põgenes seejärel kohe oma kodulinna Adenisse, kus tegi avalduse, et ta on endiselt riigi seaduslik president.
Al-Munşif al-Marzūqī

Al-Munşif al-Marzūqī (araabia keeles المنصف المرزوقي; sündinud 7. juulil 1945 Qurambālīyah's) on Tuneesia arst, inimõiguslane ja poliitik. 13. detsembrist 2011 kuni 31. detsembrini 2014 oli ta Tuneesia president.
Al-Marzūqī õppis Strasbourgi ülikoolis arstiteadust. 1979. aastal pöördus ta kodumaale tagasi, asutas tervisekeskuse Sūsah's ning lõi Aafrika laste väärkohtlemise ennetamise võrgustiku. Ta on juhtinud Araabia maade inimõiguste komisjoni ja olnud riigi poliitvangide kaitsekomitee asutajate hulgas.
2001. aastal asutas ta erakonna Vabariigi Kongress, mis sai legaalselt tegutsema hakata alles 2011. aastal. Ta juhtis seda (peamiselt Prantsusmaalt) kuni presidendiks saamiseni.
Novembris ja detsembris 2014 toimunud esimestel vabadel ja demokraatlikel presidendivalimistel pääses ta küll teise valimisvooru, kuid kaotas seal endisele diplomaadile ja riigiametnikule Muḩammad al-Bājī Qā‘id as-Sabsīle.
2021. aasta novembris anti Moncef Marzouki kohta rahvusvaheline vahistamismäärus riigi julgeoleku ohustamise tõttu.
Adeenium

Adeenium ("Adenium") on koerakooluliste sugukonda kuuluv puittaimede perekond.
Adeeniumid kasvavad eelkõige Aafrikas ja Araabia poolsaarel, kuid ka Kagu-Aasias.
Adeeniumid on jämenenud tüvega puud või põõsad, millel on kirkavärvilised, enamasti roosad või punased õied.
Tüseda adeeniumi, "Adenium boehmianum"'i ja "Adenium multiflorum"'i taimemahl sisaldab südametegevust halvavaid glükosiide. Mahla kasutatakse noolemürgi valmistamiseks.
Adeeniume kasvatatakse ka ilutaime ja bonsaina.
Liigid ja alamliigid.
Varem paigutati adeeniumi perekonda ka "Pachypodium namaquanum".
Pinnastee

Pinnastee on põllu-, metsa- või muu selline pealiskihita tee, mis on teeks rajatud või sõidukite looduslikul pinnasel liikumise tulemusena selleks kujunenud. Pinnasteed võivad olenevalt aastaajast olla ajutiselt läbimatud (näiteks kevadsuurvee ajal).
Pinnasteed Eestis.
Keskkonnaministri määrus "Metsatee seisundi kohta esitatavad nõuded" kehtestab nõuded pinnasteedele vastavalt nende järkudele.
2007. aasta alguse seisuga oli Eestis 32 kilomeetrit katteta kõrvalmaanteid. 2012. aasta alguse seisuga oli selliseid kõrvalmaanteid 27 kilomeetrit.
Ivar Johansson

Ivar Valentin Johansson (31. jaanuar 1903 – 4. august 1979 Norrköping) oli keskkaalus võistlev Rootsi maadleja. Tulnud 22 korral Rootsi meistriks maadluses.
Ivar Johansson on Kristjan Palusalu kõrval ainuke maadleja maailmas, kes võitnud ühtedelt olümpiamängudelt mõlemas maadlusstiilis (Kreeka-Rooma ja vabamaadlus) kuldmedali.
Eesti maadlejatest on Johanssoniga maadelnud August Neo, kes 1934. aasta EM-il talle kaotas.
1932. aastal anti talle Svenska Dagbladeti kuldmedal (rootsi keeles "Svenska Dagbladets guldmedalj"), Rootsi maadlejatest on autasu saanud veel: Tomas Johansson, Frank Andersson, Bertil Antonsson, Gösta Frändfors, Johan Richthoff
Ooniumühendid

Keemias nimetatakse ooniumühenditeks (ka ooniumsooladeks) heteroaatomit (N, O, S, As, Sb, Se, Si, Ge jt) sisaldava lähteühendi protoneerumisel (liitub H+) või mingi asendusrühma (R+, X+) liitumisel moodustuvat ooniumiooni (katiooni) koos vastava aniooniga.
Valik enamesinevaid ooniumioone:
Torashirō Kawabe

Torashirō Kawabe (25. september 1890 Toyama prefektuur – 25. juuni 1960) oli Jaapani sõjaväelane (kindralleitnant).
Ta oli Jaapani sõjaväeatašee Riias, Moskvas, Berliinis ja Budapestis.
Ka tema vend Masakazu Kawabe oli kindral Jaapani sõjaväes.